CELEX: 32017D1239
Language: fi
Date: 2017-07-06 00:00:00
Title: Komission täytäntöönpanopäätös (EU) 2017/1239, annettu 6 päivänä heinäkuuta 2017, Euroopan parlamentin ja neuvoston direktiivin 2008/106/EY mukaisesta Etiopian tunnustamisesta merenkulkijoiden koulutus- ja pätevyyskirjajärjestelmien osalta (tiedoksiannettu numerolla C(2017) 4555) (ETA:n kannalta merkityksellinen teksti. )

8.7.2017   
            
            
               FI
            
            
               Euroopan unionin virallinen lehti
            
            
               L 177/43
            
         KOMISSION TÄYTÄNTÖÖNPANOPÄÄTÖS (EU) 2017/1239,
   annettu 6 päivänä heinäkuuta 2017,
   Euroopan parlamentin ja neuvoston direktiivin 2008/106/EY mukaisesta Etiopian tunnustamisesta merenkulkijoiden koulutus- ja pätevyyskirjajärjestelmien osalta
   
      
         (tiedoksiannettu numerolla C(2017) 4555)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon merenkulkijoiden vähimmäiskoulutuksesta 19 päivänä marraskuuta 2008 annetun Euroopan parlamentin ja neuvoston direktiivin 2008/106/EY (1) ja erityisesti sen 19 artiklan 3 kohdan,
   sekä katsoo seuraavaa:
   
               (1)
            
            
               Direktiivin 2008/106/EY mukaan jäsenvaltiot voivat päättää tunnustaa kolmansien maiden myöntämät merenkulkijoiden pätevyyskirjat tai -todistukset edellyttäen, että komissio on tunnustanut kyseisen kolmannen maan. Tällaisten kolmansien maiden on täytettävä kaikki vaatimukset, jotka sisältyvät Kansainvälisen merenkulkujärjestön kansainväliseen merenkulkijoiden koulutusta, pätevyyskirjoja ja vahdinpitoa koskevaan vuoden 1978 yleissopimukseen, jäljempänä ’STCW-yleissopimus’.
            
         
               (2)
            
            
               Luxemburg ja Kypros pyysivät 9 päivänä tammikuuta 2014 ja 5 päivänä marraskuuta 2014 päivätyillä kirjeillä Etiopian tunnustamista. Näiden pyyntöjen vuoksi komissio otti yhteyttä Etiopian viranomaisiin tehdäkseen arvioinnin Etiopian koulutus- ja pätevyyskirjajärjestelmistä, jotta voitaisiin varmentaa, täyttääkö Etiopia kaikki STCW-yleissopimuksen vaatimukset ja onko asianmukaiset toimenpiteet toteutettu pätevyysasiakirjapetosten torjumiseksi. Arvioinnin ilmoitettiin pohjautuvan tuloksiin, jotka saataisiin Euroopan meriturvallisuusviraston, jäljempänä ’virasto’, Etiopiassa tekemästä tosiseikkojen tarkastamisesta.
            
         
               (3)
            
            
               Komissio teki arvioinnin Etiopian koulutus- ja pätevyyskirjajärjestelmästä lokakuussa 2015 suoritetun tarkastuksen tulosten perusteella. Arvioinnissa havaittiin useita kohtia, jotka Etiopian viranomaisten olisi otettava asianmukaisella tavalla huomioon; ne liittyivät muun muassa puutteisiin ohjelmien ja kurssien hyväksymisessä, aluksella tapahtuvassa koulutuksessa sekä pätevyysasiakirjoissa ja kelpoisuustodistuksissa.
            
         
               (4)
            
            
               Etiopian viranomaiset toimittivat toukokuussa 2016 vapaaehtoisen korjaussuunnitelman, jota ne täydensivät heinä-, loka- ja joulukuussa 2016.
            
         
               (5)
            
            
               Erityisesti Etiopia hyväksyi uutta lainsäädäntöä komission arvioinnissa todettujen kansallisiin säännöksiin liittyvien puutteiden korjaamiseksi, päivitti hallinnollisten ja merialan koulutuslaitostensa laadunvarmistusmenettelyjä sekä merialan koulutuslaitostensa opetussuunnitelmia ja koulutusohjelmia.
            
         
               (6)
            
            
               Kaikkien saatujen tietojen perusteella voidaan päätellä, että Etiopian viranomaiset ovat toteuttaneet tarvittavat toimenpiteet Etiopian merenkulkijoiden koulutus- ja pätevyyskirjajärjestelmän saattamiseksi STCW-yleissopimuksen vaatimusten mukaiseksi myös asianmukaisia todistusasiakirjoja koskevien määräysten osalta.
            
         
               (7)
            
            
               Huhtikuussa 2017 komissio toimitti Etiopian viranomaisille arviointiraportin, joka perustui lokakuussa 2016 tehdyn tarkastuksen tuloksiin ja jossa huomioitiin päivitetty korjaussuunnitelma.
            
         
               (8)
            
            
               Arvioinnin lopulliset tulokset osoittavat, että Etiopia noudattaa STCW-yleissopimuksen vaatimuksia, on korjannut kaikki löydetyt puutteet ja on toteuttanut asianmukaiset toimenpiteet pätevyysasiakirjapetosten torjumiseksi.
            
         
               (9)
            
            
               Jäsenvaltioille toimitettiin raportti arvioinnin tuloksista.
            
         
               (10)
            
            
               Tässä päätöksessä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Direktiivin 2008/106/EY 19 artiklan soveltamiseksi Etiopia tunnustetaan merenkulkijoiden koulutus- ja pätevyyskirjajärjestelmien osalta.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä heinäkuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 323, 3.12.2008, s. 33.